Η ανεμπόδιστη θέα του σπιτιού στη θάλασσα, η όμορφη βεράντα του και η μοναδική θέση του σε μία από τις ομορφότερες περιοχές της πόλης, με πολλές επιλογές εστιατορίων και καφέ, αποτελεί ένα από τα πολύ δυνατά του σημεία. Η Αναστασία έχει επιμεληθεί το εσωτερικό του διαμερίσματος με ιδιαίτερη προσοχή, δίνοντας έμφαση στην καθαριότητα, την τάξη, την αισθητική και τη λειτουργικότητα. Πολύ άνετα στρώματα στα κρεβάτια, καλόγουστα και ποιοτικά λευκά, καλαίσθητη διακόσμηση, όλος ο απαραίτητος ηλεκτρικός εξοπλισμός σπιτιού, έξυπνα διαμορφωμένος χώρος, ικανός να φιλοξενήσει από ένα ζευγάρι μέχρι ολόκληρη οικογένεια. Το διαμέρισμα όχι μόνο ανταποκρίθηκε αλλά και ξεπέρασε τις προσδοκίες μας.